Հավելված 3

ՀՀ կրթության, գիտության, մշակույթի

և սպորտի նախարարի 2025 թվականի

փետրվարի 3-ի N 11-Ն հրամանի

**«ՀԱՅԱՍՏԱՆԻ ՊԱՏՄՈՒԹՅՈՒՆ» ԱՌԱՐԿԱՅԻ ԾՐԱԳԻՐ**

**7-ՐԴ ԴԱՍԱՐԱՆ**

|  |  |
| --- | --- |
| **Թեմա 1.** | |
| Հայկական լեռնաշխարհի վաղ պետականությունները Ք.ծ.ա. III-I հազարամյակներում: | |
| **Նպատակ** | |
| Ձևավորել՝  - Հայկական լեռնաշխարհի պատմաաշխարհագրական պայմանների, հայերի տեղաբնիկ ծագումնաբանության և Ք.ծ.ա. III-I հազ. հայկական քաղաքակրթության պատմության վերաբերյալ գիտելիքներ,  - Ք.ծ.ա. III-I հազ. Հայկական քաղաքակրթության առջև ծառացած մարտահրավերները վերլուծելու, ձեռնարկված միջոցառումների և արդյունքների վերաբերյալ կարծիք հայտնելու, եզրահանգումեր անելու հմտություններ,  - Հայկական լեռնաշխարհի վաղ պետական կազմավորումների և Վանի թագավորության քաղաքակրթական ձեռքբերումները գնահատելու և արժևորելու հմտություններ: | |
| **Վերջնարդյունքներ** | |
| 1. Նկարագրի Հայկական լեռնաշխարհի պատմաաշխարհագրական պայմանները, առանձնահատկությունները, պատմավարչական բաժանումները: 2. Ներկայացնի Հայկական լեռնաշխարհի նշանավոր հնավայրերը: 3. Վերլուծի Ք.ծ.ա. III-I հազ. հայկական քաղաքակրթության ձևավորման, զարգացման և անկման պատմական գործընթացները, կատարի եզրահանգումներ: 4. Նկարագրի Վանի թագավորության պետական կարգը, բանակը, տնտեսությունը, դիցարանը, համեմատի արդի իրողությունների հետ: 5. Բնութագրի և գնահատի Հայաստանի պատմության ակնառու գործիչների գործունեությունը՝ շեշտադրելով պետական գործիչների կարևորությունը, առանձնահատուկ ուշադրություն դարձնելով կին գործիչներին: 6. Գնահատի և արժևորի Վանի թագավորության քաղաքակրթական ժառանգության տեղն ու դերը հայոց և համաշխարհային մշակույթի համատեքստում: 7. Հետազոտի իրենց տարածաշրջանում գտվող պատմաաշխարհագրական որևէ տեղանք կամ Ք.ծ.ա. III-I հազ. հնագիտական հուշարձան, փորձի կապեր գտնել հուշարձանի և տարածաշրջանի կամ համայնքի միջև: | |
| **Թեմայի բովանդակությունը** | |
| 1. Հայկական քաղաքակրթության ձևավորման և զարգացման պատմաաշխարհագրական միջավայրը։ 2. Հայկական լեռնաշխարհի վաղ պետականությունները Ք.ծ.ա. III-II հազարամյակներում: 3. Վանի թագավորության ձևավորման պատմաաշխարհագրական միջավայրը. թագավորության հիմնադրումը: 4. Վանի թագավորության ստեղծումը, հզորացումն ու վերելքը (բարեփոխումները. շինարարական գործունեությունը, բանակը, դիցարանը և պետական կառուցվածքը): 5. Վանի թագավորության թուլացումն ու անկումը: 6. Վանի թագավորության քաղաքակրթական ժառանգությունը: | |
| **Առաջարկվող գործունեության ձևեր** | **Խաչվող հասկացություններ** |
| * սկզբնաղբյուրների հետ աշխատանք, * գեղարվեստական ստեղծագործությունների ուսումնասիրություն * սահիկաշարի, պաստառի կամ տեսանյութի պատրաստում * երևակայական ճանապարհորդություն * էսսեների, ակնարկների պատրաստում * ժամանակագրական ժապավենի կազմում * խնդիրների առաջադրում և լուծումների ներկայացում ու քննարկում * քարտեզի հետ աշխատանք | **Ժամանակ և տարածություն**  Որտե՞ղ և ե՞րբ:   * Դիտարկել պատմության շրջադարձային իրադարձությունները, երևույթները, անհատների, հասարակությունների և քաղաքակրթությունների միջև փոխհարաբերությունները, անձի, ազգի և մարդկության տեսանկյունից: |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի պետական կազմավորումների և ժողովուրդների հետ հարաբերություններ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հայոց լեզու** – լեզու և գիր, գրային համակարգեր, բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում,դրանց հիմնական գաղափարի ըմբռնում  **Արվեստ** - պատմաճարտարապետական հուշարձաններ, կերպարվեստ, կիրառական արվեստ, քաղաքաշինություն | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ15, Հ16, Հ17, Հ 25, Հ 28, Հ 30, Հ 31, Հ 35, Հ44, Հ45 | |

|  |  |
| --- | --- |
| **Թեմա 2.** | |
| **Հայկազունի Երվանդյանների թագավորությունը: Հայաստանը Ք.ծ.ա. VII-III դդ.** | |
| **Նպատակ** | |
| Ձևավորել՝  - Ք.ծ.ա. VII-III դդ․. հայկական քաղաքակրթության պատմության վերաբերյալ գիտելիքներ,  - Համաշխարհային և տեղական գործընթացների փոխհարաբերությունները վերլուծելու, դրանց արդյունքների և հետևանքների վերաբերյալ փաստարկված կարծիք հայտնելու հմտություններ,  - Հայկազունի Երվանդյանների թագավորության քաղաքակրթական ձեռքբերումները գնահատելու և արժևորելու հմտություններ: | |
| **Վերջնարդյունքներ** | |
| 1. Նկարագրի Երվանդյան Հայաստանը, պետական կարգը, բանակը, տնտեսությունը, բնակչության առօրյա կյանքն ու կենցաղը, համեմատի ներկայիս իրողությունների հետ: 2. Վերլուծի Ք.ծ.ա. VII-III դդ. քաղաքակրթության ձևավորման, զարգացման և անկման պատմական գործընթացները, քաղաքակրթական փոխազդեցությունները: 3. Գնահատի Հայկազունի Երվանդունիների թագավորության մշակութային ժառանգությունը: 4. Արժևորի պատմական փորձի, ձեռքբերումների յուրացման ու հաջորդ սերունդներին փոխանցման անհրաժեշտությունը: 5. Հետազոտի Ք.ծ.ա. VII-III դդ. դարերի որևէ հուշարձան, փորձի կապեր գտնել հուշարձանի և տարածաշրջանի կամ համայնքի միջև: | |
| **Թեմայի բովանդակությունը** | |
| 1. Հայկազունի Երվանդյանների թագավորության ձևավորման պատմաաշխարհագրական միջավայրը. թագավորության հիմնադրումը։ 2. Հայաստանի և Աքեմենյան Պարսկաստանի հարաբերությունները։ Հայաստանը Աքեմենյան տերության կազմում: 3. Ալեքսանդր Մակեդոնացու արշավանքները և Հայաստանը: Հայկազունի Երվանդյանների միասնական թագավորության վերականգնումը: 4. Հայկական թագավորությունները Ք.ծ.ա. III դարում։ Ներքին և արտաքին մարտահրավերները: 5. Հայկազունի Երվանդյանների թագավորության պետական կառավարման համակարգը, բանակը, տնտեսությունը, հասարակական կյանքը, առօրյա կյանքն ու կենցաղը: 6. Քաղաքակրթական փոխազդեցությունները: Երվանդյան Հայաստանի մշակութային ժառանգությունը: | |
| **Առաջարկվող գործունեության ձևեր** | **Խաչվող հասկացություններ** |
| * սահիկաշարի, պաստառի կամ տեսանյութի պատրաստում * երևակայական ճանապարհորդություն * էսսեների, ակնարկների պատրաստում * թեստային աշխատանք * հետազոտական աշխատանք * համեմատական աղյուսակների և գծապատկերների կազմում * նկարի վերլուծություն * բանավեճ * ժամանակագրական ժապավենի կազմում * խնդիրների առաջադրում և լուծումների ներկայացում ու քննարկում * դերային (կերպարային) ներկայացում | **Պատճառ և հետևանք**  Ինչո՞ւ տեղի ունեցավ,  Ի՞նչ պայմաններ էին դրա համար անհրաժեշտ:   * պատճառահետևանքային փոխազդեցություններ * պատճառահետևանքային կապերի ուսումնասիրում՝ նոր իրադարձությունները կանխատեսելու և բացատրելու համար: |
| **Միջառարկայական կապերը թեմայում** | |
| **Համաշխարհային պատմություն -** տվյալ ժամանակաշրջանի պետությունների (Մարաստան, Աքեմենյան տերություն, Մակեդոնական տերություն, Սելևկյան պետություն), և ժողովուրդների հետ հարաբերություններ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հայոց լեզու** – բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում,դրանց հիմնական գաղափարի ըմբռնում  **Արվեստ** - մշակույթի տարբեր բնագավառներ (ճարտարապետություն, կերպարվեստ, կիրառական արվեստ), պատմաճարտարապետական հուշարձաններ, մշակութային գործիչներ, ստեղծագործություններ, արվեստի գործեր | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ15, Հ16, Հ17, Հ 25, Հ 28, Հ 30, Հ 31, Հ 35, Հ44, Հ45 | |

|  |  |  |
| --- | --- | --- |
| **Թեմա 3.** | | |
| **Հայկական թագավորությունները Ք.ծ.ա. II-I դդ.** | | |
| **Նպատակ** | | |
| Ձևավորել՝   * Ք.ծ.ա. II-I դդ. հայկական քաղաքակրթության պատմության վերաբերյալ գիտելիքներ, * Հայկական աշխարհակալության ստեղծման և անկման գործընթացներում ներքին և արտաքին գործոնների ազդեցությունը վերլուծելու հմտություններ, * Արտաշեսյանների թագավորության քաղաքակրթական ձեռքբերումները հայ և համաշխարհային պատմության հոլովույթում գնահատելու և արժևորելու հմտություններ: | | |
| **Վերջնարդյունքներ** | | |
| 1. Ներկայացնի Մեծ Հայքի Արտաշեսյան թագավորության ձևավորման պատմաաշխարհագրական միջավայրը: 2. Բացատրի արտաքին գործոնների ազդեցությունը պետության ստեղծման վրա: 3. Նկարագրի Արտաշեսյան թագավորությունը. պետական կարգը, բանակը, տնտեսությունը, բնակչության առօրյա կյանքն ու կենցաղը, համեմատի արդի իրողությունների հետ: 4. Վերլուծի Արտաշեսյան թագավորության ստեղծման, հզորացման, կործանման պատճառներն ու հետևանքները, անի եզրահանգումներ: 5. Համեմատի Հայկական հելլենիստական մշակույթի զարգացման առանձնահատկություններն ու ձեռքբերումները Հայկազունի Երվանդունիների և Արտաշեսյանների օրոք: 6. Գնահատի Արտաշեսյանների դերը պետականության ամրամնդման մեջ։ 7. Արժևորի անկախ պետություն ունենալու և այն հաջորդ սերունդներին փոխանցելու անհրաժեշտությունը: | | |
| **Թեմայի բովանդակությունը** | | |
| 1. Մեծ Հայքի Արտաշեսյան թագավորության ձևավորման պատմաաշխարհագրական միջավայրը և արտաքին գործոնների ազդեցությունը: 2. Թագավորության հիմնադրումը, Արտաշես I-ի պետականակերտ և միավորիչ գործունեությունը: 3. Արտաշեսյան գահակալները միջազգային հարաբերություններում: 4. Արտաշեսյան թագավորության պետական կառավարման համակարգը, բանակը, տնտեսությունը, հասարակական կյանքը: 5. Արտաշեսյան թագավորության թուլացումն ու անկումը: 6. Հելլենիստական դարաշրջանը Հայաստանում։ Հայկական մշակույթի զարգացման առանձնահատկություններն ու ձեռքբերումները Արտաշեսյանների օրոք: | | |
| **Առաջարկվող գործունեության ձևեր** | **Խաչվող հասկացություններ** |
| * սկզբնաղբյուրների հետ աշխատանք, * սահիկաշարի, պաստառի կամ տեսանյութի պատրաստում * էսսեների, ակնարկների պատրաստում * հետազոտական աշխատանք * համեմատական աղյուսակների և գծապատկերների կազմում * ժամանակագրական ժապավենի կազմում * խնդիրների առաջադրում և լուծումների ներկայացում ու քննարկում * քարտեզի հետ աշխատանք * դերային (կերպարային) ներկայացում * դաս-էքսկուրսիա | **Համակարգ (Պետություն)**  Որո՞նք են համակարգի բնորոշ հատկանիշները:   * Դիտարկել պետությունը որպես հասարակութան միասնական քաղաքական համակարգ:   **Պատճառ և հետևանք**  Ինչո՞ւ տեղի ունեցավ,  Ի՞նչ պայմաններ էին դրա համար անհրաժեշտ:   * պատճառահետևանքային փոխազդեցություններ * պատճառահետևանքային կապերի ուսումնասիրում՝ նոր իրադարձությունները կանխատեսելու և բացատրելու համար |
| **Միջառարկայական կապերը թեմայում** | | |
| **Համաշխարհային պատմություն -** տվյալ ժամանակաշրջանի երկրներ (Սելևկյան պետություն, Պարթևստան, Պոնտոս, Փյունիկիա, Հրեաստան, Ասորիք, Վիրք, Աղվանք, Հռոմեական կայսրություն, Եգիպտոս և այլն), հարաբերություններ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հասարակագիտություն** - «Մարդ-ընտանիք-համայնք-հասարակական միջավայր», «Մարդ ճաշակ-մշակույթ» թեմաներ  **Հայոց լեզու** - բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում,դրանց հիմնական գաղափարի ըմբռնում  **Արվեստ** - մշակույթի տարբեր բնագավառներ (ճարտարապետություն, կերպարվեստ, կիրառական արվեստ), պատմաճարտարապետական հուշարձաններ, մշակութային գործիչներ, ստեղծագործություններ արվեստի գործեր | | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | | |
| Հ 15, Հ 16, Հ 17, Հ 18, Հ 25, Հ 28, Հ 30, Հ 31, Հ 32, Հ 35, Հ 44, Հ 45 | | |

|  |  |
| --- | --- |
| **Թեմա 4.** | |
| **Մեծ Հայքի Արշակունիների թագավորությունը** | |
| **Նպատակ** | |
| Ձևավորել՝  - I-IV դդ. հայկական քաղաքակրթության զարգացման ընթացքի և առանձնահատկությունների, Հայաստանի քրիստոնեացման պատմության վերաբերյալ գիտելիքներ,  - Մեծ Հայքի Արշակունիների թագավորության, կայացման, հզորացման և անկման պատճառահետևանքային կապերը վերլուծելու հմտություններ,   * Արշակունյաց Հայաստանի քաղաքակրթական ձեռքբերումները և քրիստոնեության ընդունման պատմական նշանակութոյւնը Հայաստանի պատմության մեջ գնահատելու և արժևորելու հմտություններ: | |
| **Վերջնարդյունքներ** | |
| 1. Մեկնաբանի Արշակունիների թագավորության ձևավորման պատմաաշխարհագրական միջավայրը, աշխարհաքաղաքական գործընթացների համատեքստում: 2. Նկարագրի Արշակունյաց թագավորությանը. պետական կարգը, բանակը, առօրյա կյանքն ու կենցաղը և համեմատի արդի և նախորդ շրջանների իրողությունների հետ: 3. Ներկայացնի քրիստոնեության ընկալումը տարածաշրջանում, Հայոց եկեղեցու ձևավորման և կայացման ընթացքը, ազդեցության ընդլայնումը տարածաշրջանում: 4. Մեկնաբանի ավատատիրական համակարգի հաստատումը Հայաստանում: 5. Բացատրի պետություն-եկեղեցի փոխհարաբերությունները: 6. Գնահատի Արշակունյաց Հայաստանի քաղաքակրթական ժառանգությունը հայոց և համաշխարհային մշակույթի համատեքստում: 7. Գնահատի քրիստոնեության ընդունման պատմական նշանակությունը: 8. Հետազոտի տարածաշրջանի I-IV դարերի որևէ հուշարձան, բացատրի հուշարձանի նշանակությունը ստեղծման ժամանակահատվածում և այսօր: | |
| **Թեմայի բովանդակությունը** | |
| 1. Աշխարհաքաղաքական իրադրությունը Արևելքում: Հայկական պետությունը դրածո արքաների օրոք: 2. Պարթևա-հռոմեական հակամարտությունը և Հայաստանը։ Արշակունիների արքայատոհմի գահակալումը Հայաստանում։ 3. Արշակունիների ժառանգական իշխանության հաստատումը: 4. Հայաստանը և հարևան երկրները III դարում: 5. Քրիստոնեության ընդունումը պետական կրոն: 6. Հայոց եկեղեցու կառուցվածքը: 7. Ավատատիրական համակարգ: 8. Արշակունյաց թագավորության թուլացումն ու անկումը: 9. Պետություն և եկեղեցի: 10. Արշակունյաց թագավորության պետական կառավարման համակարգը, բանակը, առօրյա կյանքն ու կենցաղը, հասարակական հարաբերությունները: 11. Արշակունյաց Հայաստանի մշակութային ժառանգությունը: | |
| **Առաջարկվող գործունեության ձևեր** | **Խաչվող հասկացություններ** |
| * սկզբնաղբյուրների հետ աշխատանք, * գեղարվեստական ստեղծագործությունների ուսումնասիրություն * սահիկաշարի, պաստառի կամ տեսանյութի պատրաստում * երևակայական ճանապարհորդություն * ֆիլմի, տեսանյութերի դիտում, քննարկում * էսսեների, ակնարկների պատրաստում * բանավեճ * ժամանակագրական ժապավենի կազմում * քարտեզի հետ աշխատանք * դերային (կերպարային) ներկայացում * դաս-էքսկուրսիա | **Կառուցվածք և գործառույթ**  Պետական կառավարման կառուցվածքը և պաշտոնյաների գործառույթները:  **Անհատներ և հարաբերություններ**  Ո՞վ է պատմական անհատը:   * Պատմական գործիչների կյանքը, գործունեու-թյունը, մշակութային ընդհանրությունները և տարբերությունները: Դիտարկել անհատի դերը և գործունեության ազդեցությունը պատմության հոլովույթում։ |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրներ, հարաբերություններ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ:  **Հասարակագիտություն** - «Մարդ-ընտանիք-համայնք-հասարակական միջավայր», «Մարդ-բարոյականություն-արժեք», «Մարդ- ճաշակ-մշակույթ» թեմաներ:  **Հայոց լեզու** –բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում, դրանց հիմնական գաղափարի ըմբռնում:  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ, մշակութային գործիչներ, ստեղծագործություններ արվեստի գործեր: | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ 15, Հ 16, Հ 17, Հ 18, Հ 25, Հ 28, Հ 29, Հ 30, Հ 31, Հ 32, Հ 35, Հ 44, Հ 45 | |

|  |  |
| --- | --- |
| **Թեմա 5.** | |
| **Հայկական պետականության նախարարական շրջանը** | |
| **Նպատակ** | |
| Ձևավորել՝   * V-IX դդ. հայկական քաղաքակրթության պատմության վերաբերյալ գիտելիքներ, * V-IX դդ. Պետականության և ինքնիշխանության համար պայքարի տարբեր շրջափուլերը հետազոտելու, պայքարի արդյունքները գնահատելու հմտություններ, * դրված նպատակներին հասնելու համար բոլոր կառույցների, ժողովրդի տարբեր խավերի միասնական ու փոխհամաձայնեցված գործելու անհրաժեշտության գիտակցություն: | |
| **Վերջնարդյունքներ** | |
| 1. Նկարագրի նախարարական կառավարման համակարգը, տնտեսությունը, բնակչության առօրյա կյանքն ու կենցաղը, հասարակական հարաբերությունները, համեմատի նախորդ ժամանակաշրջանների հետ: 2. Համեմատի և մեկնաբանի V-IX դդ․ պետականության համար պայքարի շրջափուլերը, պայքարի ուղիների վերաբերյալ տարբեր դիրքորոշումները, կարծիք հայտնի դրանց վերաբերյալ: 3. Գնահատի V-IX դարերի պետականության համար պայքարի արդյունքները՝ կարևորելով պայքարի նշանակությունը՝ դրված նպատակների իրականացման գործում: | |
| **Թեմայի բովանդակությունը** | |
| 1. Տարածաշրջանի քաղաքական դրությունը V-VI դդ.: Մարզպանական Հայաստանը և Պարսկաստանը։ 2. Ինքնիշխանության վերականգնումը Արևելյան Հայաստանում: 3. Տիեզերական և հայ եկեղեցու ժողովները։ 4. Դրությունը Արևմտյան Հայաստանում VI դ․։ Պարսկա-բյուզանդական պատերազմը և Հայաստանը։ 5. Արաբական նվաճումները և Հայաստանը։ Հայաստանը Արաբական խալիֆայության կազմում: Հակաարաբական ապստամբությունները: 6. Հայոց եկեղեցին VII - VIII դդ.: 7. Աղանդավորական շարժումները (մծղնեականներ, բորբորիտներ, պավլիկյաններ): 8. Տնտեսությունը, առօրյա կյանքն ու կենցաղը, հասարակական հարաբերությունները Հայաստանում V-IX դարերում։ | |
| **Առաջարկվող գործունեության ձևեր** | **Խաչվող հասկացություններ** |
| * ֆիլմի, տեսանյութերի դիտում, քննարկում * էսսեների, ակնարկների պատրաստում * հետազոտական աշխատանք * համեմատական աղյուսակների և գծապատկերների կազմում * նկարի վերլուծություն * խնդիրների առաջադրում և լուծումների ներկայացում ու քննարկում * քարտեզի հետ աշխատանք * դերային (կերպարային) ներկայացում * դաս-էքսկուրսիա | **Ժամանակ և տարածություն**   * Որտե՞ղ և ե՞րբ: * Դիտարկել պատմության շրջադարձային իրադարձությունները, երևույթները, ընկերային ու առտնին կյանքն ու սովորույթները, անհատների, հասարակությունների և քաղաքակրթությունների միջև փոխհարաբերությունները, անձի, ազգի և մարդկության տեսանկյունից: |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրներ (Պարսկաստան, Բյուզանդիա, Արաբական խալիֆայություն, Վրաստան, Աղվանք) հարաբերություններ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հասարակագիտություն** - «Մարդ-ընտանիք-համայնք-հասարակական միջավայր»,«Մարդ-բարոյականություն-արժեքր» թեմաներ  **Հայոց լեզու** – բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում,դրանց հիմնական գաղափարի ըմբռնում  **Արվեստ -** պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ 15, Հ 16, Հ 17, Հ 18, Հ 25, Հ 28, Հ 29, Հ 30, Հ 31, Հ 33, Հ 35, Հ 44, Հ 45 | |

|  |  |
| --- | --- |
| **Թեմա 6.** | |
| **Մշակույթը IV-IX դդ.** | |
| **Նպատակ** | |
| Ձևավորել՝  - IV-IX դդ. ազգային-քրիստոնեական մշակույթի զարգացման ընթացքի, ձեռքբերումերի, մշակութային նշանավոր գործիչների և ստեղծագործությունների վերաբերյալ գիտելիքներ,  - գրերի գյուտի պատմական նշանակությունը և ոսկեդարյան մշակույթի ձեռքբերումները հայոց ու համաշխարհային մշակույթի համատեքստում արժևորելու և գնահատելու հմտություններ,  - մշակութային ժառանգության պահպանման, զարգացման և հաջորդ սերունդներին փոխանցման անհրաժեշտության գիտակցություն: | |
| **Վերջնարդյունքներ** | |
| 1. Ներկայացնի և համեմատի IV-IX դարերի մշակույթի զարգացման հիմնական առանձնահատկությունները, ընթացքը, ուղղությունները, բնագավառները, ձեռքբերումերը: 2. Արժևորի գրերի գյուտը, կատարի եզրահանգումներ: 3. Գնահատի ոսկեդարյան մշակույթի ձեռքբերումները հայոց և համաշխարհային մշակույթի համատեքստում: 4. Գիտակցի մշակութային արժեքները պահպանելու, զարգացնելու, հաջորդ սերունդներին փոխանցելու և հանրահռչակելու անհրաժեշտությունը: 5. Հետազոտի իր համայնքի կամ տարածաշրջանի IV-IX դարերի պատմաճարտարապետական որևէ հուշարձան, համեմատի հուշարձանի նշանակությունը ստեղծման պահին և մեր օրերում: | |
| **Թեմայի բովանդակությունը** | |
| 1. Մշակութային իրավիճակը Հայաստանում V դարում: Հայոց գրերի, հայալեզու դպրության ստեղծման անհրաժեշտությունը։ 2. Ս. Մեսրոպ Մաշտոցը և Հայոց այբուբենի ստեղծումը։ 3. Հայ մշակույթի ոսկեդարը և ազգային-քրիստոնեական մշակույթի զարգացումը VI-IX դդ.: 4. Հայկական մշակույթի կարևոր ձեռքբերումները: | |
| **Առաջարկվող գործունեության ձևեր** | **Խաչվող հասկացություններ** |
| * սկզբնաղբյուրների հետ աշխատանք, * գեղարվեստական ստեղծագործությունների ուսումնասիրություն * էսսեների, ակնարկների պատրաստում * հետազոտական աշխատանք * համեմատական աղյուսակների և գծապատկերների կազմում * ժամանակագրական ժապավենի կազմում * խնդիրների առաջադրում և լուծումների ներկայացում ու քննարկում | **Անհատական և մշակութային արժեհամակարգ**  Որքանո՞վ է մշակույթը կարևոր անհատի, ազգի, պետության կյանքում:   * գաղափարների, համոզմունքների, արժեքների զգացողությունների, մշակութային դրսևորումների արժևորում * միջմշակութային արժեքների առնչությունների բացահայտում * ազգային ու համաշխարհային մշակութային արժեքները պահպանելու, զարգացնելու, փոխանցելու և հանրահռչակելու անհրաժեշտության արժևորում: |
| **Միջառարկայական կապերը թեմայում** | |
| **Համաշխարհային պատմություն** – տվյալ ժամանակաշրջանի քաղաքական և մշակութային գործիչներ, ստեղծագործություններ, պատմական կարևոր իրադարձություններ, դեպքեր փաստեր  **Աշխարհագրություն** - հայ մշակութային գործիչների գոծունեություն ծավալած քաղաքներին, երկրներին համընկնող երկրներն ու այնտեղ ապրող բնակչությունն այսօր, քարտեզների հետ աշխատանք  **Հասարակագիտություն** - «Մարդ ճաշակ-մշակույթ» թեմա  **Հայոց լեզու** – Լեզու և գիր, բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում, դրանց հիմնական գաղափարի ըմբռնում  **Գրականություն** – պատմիչներ, թարգմանական գրականություն, աստվածաբաններ  **Արվեստ (ճարտարապետություն, կերպարվեստ, երաժշտություն, կիրառական արվեստ)** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ 15, Հ 16, Հ 18, Հ 25, Հ 27, Հ 28, Հ 29, Հ 30, Հ 31, Հ 32, Հ 35, Հ 43, Հ 44, Հ 45 | |

|  |  |
| --- | --- |
| **Թեմա 7.** | |
| **Բագրատունյաց թագավորությունը** | |
| **Նպատակ** | |
| Ձևավորել՝  - Բագրատունյաց թագավորության ժամանակաշրջանում հայկական քաղաքակրթության զարգացման ընթացքի և առանձնահատկությունների վերաբերյալ գիտելիքներ, - Անկախության վերականգնման, թագավորության զորեղացման, թուլացման և անկման պատճառահետևանքային կապերը հետազոտելու և եզրահանգումներ անելու հմտություններ,  - Բագրատունյաց թագավորության քաղաքակրթական ձեռքբերումները գնահատելու և արժևորելու հմտություններ: | |
| **Վերջնարդյունքներ** | |
| 1. Նկարագրի Բագրատունյաց թագավորությունը, պետական կարգը, բանակը, տնտեսությունը, բնակչության առօրյա կյանքն ու կենցաղը, համեմատի նախորդ և արդի իրողությունների հետ: 2. Վերլուծի համաշխարհային և տեղական պատմական մի շարք գործընթացների ազդեցությունը Անիի Բագրատունյաց թագավորության հիմնադրման, հզորացման և անկման գործընթացներում, անի եզրահանգումներ: 3. Քննարկի X-XI դարերում հայ ժողովրդի միասնականությանը, պետականությանը սպառնացող մարտահրավերները և դրանց դիմագրավելու քայլերը, անի եզրահանգումներ: 4. Գնահատի և արժևորի Անիի Բագրատունյաց թագավորության քաղաքակրթական ձեռքբերումները։ 5. Հետազոտի Անիի մայրաքաղաքի կամ IX-XI դարերի պատմաճարտարապետական որևէ հուշարձան, առաջարկի տվյալ հուշարձանը աշխարհին հանրաճանաչ դարձնելու լուծումներ: | |
| **Թեմայի բովանդակությունը** | |
| * 1. Պատմաաշխարհագրական միջավայրը: Քաղաքական դրությունը տարածաշրջանում:   2. Հայկական պետության վերականգնումը: Բագրատունիների արքայատոհմի հաստատումը:   3. Պետական անկախության ամրապնդումը և հզորացումը: Ներքին և արտաքին մարտահրավերները։   4. Ենթակա թագավորությունները:   5. Անիի թագավորության թուլացումն ու անկումը։   6. Հայոց եկեղեցին Բագրատունյաց ժամանակաշրջանում:   7. Հայոց եկեղեցին և աղանդավորական շարժումները: Թոնդրակյան շարժումը։   8. Բագրատունյաց թագավորության պետական կառավարման համակարգը, բանակը տնտեսությունը: Առօրյա կյանքն ու կենցաղը, հասարակական հարաբերությունները:   9. Բագրատունյաց թագավորության մշակութային ժառանգությունը: | |
| **Առաջարկվող գործունեության ձևեր** | **Խաչվող հասկացություններ** |
| * սկզբնաղբյուրների հետ աշխատանք, * գեղարվեստական ստեղծագործությունների ուսումնասիրություն * սահիկաշարի, պաստառի կամ տեսանյութի պատրաստում * երևակայական ճանապարհորդություն * ֆիլմի, տեսանյութերի դիտում, քննարկում * էսսեների, ակնարկների պատրաստում * ժամանակագրական ժապավենի կազմում * խնդիրների առաջադրում և լուծումների ներկայացում ու քննարկում * քարտեզի հետ աշխատանք | **Համակարգ (Պետություն)**  Որո՞նք են համակարգի բնորոշ հատկանիշները:   * Դիտարկել պետությունը որպես հասարակութան միասնական քաղաքական համակարգ:   **Անհատական և մշակութային արժեհամակարգ**  Որքանո՞վ է մշակույթը կարևոր անհատի կյանքում:   * գաղափարների, համոզմունքների, արժեքների զգացողությունների, մշակութային դրսևորումների արժևորում * միջմշակութային արժեքների առնչությունների բացահայտում * ազգային ու համաշխարհային մշակութային արժեքները պահպանելու, զարգացնելու, փոխան-ցելու և հանրահռչակելու անհրաժեշտության արժևորում: |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրներ հարաբերություններ, նշանավոր գործիչներ, պատմական կարևոր իրադարձություններ, դեպքեր փաստեր,  **Հասարակագիտություն** - «Մարդ-ընտանիք-համայնք-հասարակական միջավայր», «Մարդ-բարոյականություն-արժեք», «Մարդ ճաշակ-մշակույթ» թեմաներ:  **Հայոց լեզու** – բանավոր և գրավոր ճիշտ, գրագետ, փաստարկված խոսքի կառուցում, տարբեր բնույթի հայերեն տեքստերի վերլուծում և ընկալում,դրանց հիմնական գաղափարի ըմբռնում:  **Արվեստ (ճարտարապետություն, կերպարվեստ, երաժշտություն, կիրառական արվեստ)** - մշակույթի տարբեր բնագավառներ, գործիչներ, ստեղծագործություններ, պատմամշակութային հուշարձաններ, արվեստի գործեր: | |
| **Կապը Հանրակրթության պետական չափորոշչով սահմանված հիմնական ծրագրի վերջնարդյունքների հետ** | |
| Հ 15, Հ 16, Հ 17, Հ 18, Հ 25, Հ 28, Հ 29, Հ 30, Հ 31, Հ 33, Հ 35, Հ 44, Հ 45 | |